**Rámcová kúpna zmluva**

uzavretá podľa § 409 a násl. v spojení s §269 zákona č. 513/1991 Zb. Obch.Z v znení neskorších predpisov a v súlade s ust. §§ 3, 4, 9 ods. 2 zák. č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov

medzi týmito zmluvnými stranami

 **I.**

**Zmluvné strany**

Kupujúci: **Domov sociálnych služieb**

 **Plavecké Podhradie 19**

Sídlo: 906 36  Plavecké Podhradie

Zastúpený: Ing. Jozef **Sádovský**, riaditeľ

IČO: 30798281

DIČ: 2022105954

Bankové spojenie: Štátna pokladnica

Číslo účtu: SK14 8180 0000 0070 0047 1787 (výdavky)

 SK89 8180 0000 0070 0047 1779(príjmy)

(ďalej ako kupujúci)

**Predávajúci: Senické a skalické pekárne, a.s.
 Priemyselná 1338, 905 01 Senica**

Zastúpený :Ing. Tatiana **Lopúchová**, riaditeľ

IČO: 31416306

IČ DPH: 2020378998

Zapísaný v OR pod č.: OR Trnava, ODD Sa Vložka č. 88/T

Bankové spojenie: SLSP

Číslo účtu: SK2509000000000037238047

(ďalej len *„predávajúci“*)

**Zmluvné strany v súlade so všeobecne záväznými právnymi predpismi a výsledkami vyhodnotenia cenovej ponuky uzatvárajú nasledujúcu rámcovú zmluvu na dodávky potravinárskeho tovaru:**

**II.**

**Predmet zmluvy**

1. Predmetom tejto zmluvy je úprava práv a povinností zmluvných strán súvisiacich s:

a/ dodávkou tovaru **potraviny- pekárenské výrobky z**  **ponukového listu dodávateľa - Príloha 1 a Záväznej ponuky z výberového konania Príloha 2** (ďalej len ponukový list) **–** kupujúcemu na základe jednotlivých objednávok za podmienok stanovených v tejto zmluve,

b/ platením a formou zabezpečenia úhrady kúpnej ceny za dodávaný tovar kupujúcim,

c/ uplatňovaním reklamácií tovaru a zodpovednosti za vady tovaru,

d/ dopravou predmetu zákazky na adresu kupujúceho a vyloženie do skladu potravín.

**III .**

**Dodacie podmienky**

1. Predávajúci sa zaväzuje dodať predmet zákazky podľa čl. II. tejto zmluvy v čase a množstve podľa písomnej, mailovej (elektronickej) alebo telefonickej objednávky. Kupujúci sa zaväzuje tento tovar prevziať.
2. Miestom dodania tovaru je Domov sociálnych služieb Plavecké Podhradie č. 19.
3. Množstvo tovaru bude upresňované objednávkami zo strany kupujúceho tak, aby bola zabezpečená kvalita z hľadiska záruky, druhu výrobku a počtu stravujúcich sa.
4. Kupujúci sa zaväzuje spolupôsobiť s predávajúcim.
5. Spolu s predmetom dodania budú kupujúcemu odovzdané nasledovné doklady: Daňový doklad (faktúra) a dodacie listy.
6. Kupujúci si vyhradzuje právo nakúpiť počas trvania tejto zmluvy aj tovar neuvedený v prílohe č. 1, ktorý mu bude potrebný a objaví sa na trhu ako nový tovar.
7. Ponukový list je predávajúci oprávnený, čo sa týka položiek, aktualizovať kedykoľvek počas trvania tejto zmluvy a to jednostranným právnym úkonom – oznámením predávajúceho kupujúcemu.

**IV.**

**Kúpna cena**

1. Kúpna cena tovaru je určená v ponukovom liste; je určená v EURO a uvedená aj s DPH aj bez. Pre účely limitu prostriedkov z čl. V sa berie suma bez DPH. Ceny z prílohy 1 sú záväzné a možno ich meniť len na základe vzájomnej dohody.
2. Kupujúci je povinný zaplatiť predávajúcemu za dodaný tovar kúpnu cenu do 30 dní odo dňa vystavenia faktúry. Lehota splatnosti sa nemení, pokiaľ s tým nevysloví predávajúci písomný súhlas, napr. tým, že vystaví novú faktúru. Novú faktúru vystaví vždy pokiaľ pôvodná neobsahuje všetky náležitosti podľa platných právnych predpisov.
3. Ku kúpnej cene uvedenej vo faktúre bude pripočítaná aj DPH v zmysle platných právny predpisov. Miestom plnenia pre úhradu kúpnej ceny je sídlo predávajúceho alebo účet predávajúceho uvedený na prvej strane tejto zmluvy.
4. Ak je kupujúci v omeškaní so zaplatením kúpnej ceny alebo jej časti, je povinný zaplatiť predávajúcemu úrok z omeškania vo výške 0.05 % denne z dlžnej sumy za každý deň omeškania. V prípade, ak bude kupujúci v omeškaní so zaplatením kúpnej ceny alebo jej časti o viac ako 60 dní po uplynutí lehoty splatnosti, je kupujúci povinný zaplatiť predávajúcemu zmluvnú pokutu rovnajúcu sa výške 5 % z kúpnej ceny.
5. Financovanie sa uskutoční bez preddavkov.
6. V cene tovaru je zahrnutá doprava a vyloženie tovaru na adrese kupujúceho.

**V.**

**Doba trvania a zánik zmluvy**

1. Táto zmluva sa uzatvára na dobu určitú, a to od 01.07.2015 najviac do 31.10.2019, alebo do konca mesiaca v ktorom je predpoklad, že sa naplní limit prostriedkov z § 4 Zákona o verejnom obstarávaní (v čase uzatvorenia 40.000,- €)
2. Zmluva zaniká aj:
* písomnou dohodou zmluvných strán, a to dňom, ktorý bol dohodnutý ako deň zániku zmluvy,
* výpoveďou ktorejkoľvek zo zmluvných strán, pričom výpovedná lehota je 3-mesačná a začne plynúť prvým dňom mesiaca nasledujúceho po mesiaci, v ktorom bola výpoveď doručená.

**VI.**

**Ponuka, prijatie ponuky a dodanie tovaru, možnosť odmietnuť prebratie tovaru**

1. Dodanie tovaru sa uskutočňuje na základe písomnej objednávky kupujúceho, ktorú predávajúci písomne potvrdí. Písomné potvrdenie objednávky predávajúci zašle kupujúcemu najneskôr do 3 dní od prevzatia objednávky. Za písomnú objednávku a jej potvrdenie sa považuje aj faxová objednávka a potvrdenie alebo objednávka a potvrdenie uskutočnené formou elektronickej pošty.
2. Doručením písomného potvrdenia kupujúcemu je uzavretá čiastková kúpna zmluva. Čiastková kúpna zmluva môže byť uzavretá aj písomnou formou na jednej listine podpísanej oboma zmluvnými stranami.
3. Dodaciu lehotu a množstvo tovaru jednotlivej objednávky určuje v objednávke kupujúci. Predávajúci splní svoju povinnosť dodať tovar kupujúcemu tým, že umožní kupujúcemu nakladať s tovarom v mieste sídla kupujúceho.
4. Kupujúci si vyhradzuje právo odmietnuť prevziať tovar z dôvodu nedodržania ceny, akosti, štruktúry alebo množstva tovaru špecifikovaného objednávkou, pokiaľ sa zmluvné strany nedohodnú inak.

###  **VII.**

**Prechod vlastníckeho práva a nebezpečenstva škody na tovare**

1. Zmluvné strany sa dohodli, že podľa § 445 Obch. zákonníka vlastnícke právo k tovaru prechádza na kupujúceho až úplným zaplatením kúpnej ceny.
2. Nebezpečenstvo škody na tovare prechádza na kupujúceho dodaním tovaru.

### **VIII.**

### **Vady tovaru**

1. Predávajúci je povinný dodávať tovar v množstve, akosti a vyhotovení podľa tejto zmluvy, tak aby účel každej čiastkovej zmluvy zostal zachovaný.
2. Ak predávajúci poruší svoje povinnosti ustanovené vyššie, má tovar vady.
3. Predávajúci zodpovedá za vady, ktoré má tovar v okamihu, keď prechádza nebezpečenstvo škody na tovare na kupujúceho.
4. Kupujúci je povinný písomne podať predávajúcemu správu o vadách tovaru najneskôr do 5 dní po tom, čo vady zistil alebo pri vynaložení odbornej starostlivosti mal možnosť zistiť pri prehliadke uskutočnenej pri preberaní tovaru. Predávajúci je povinný vady tovaru bez zbytočného odkladu odstrániť a to dodaním náhradného tovaru za vadný tovar alebo dodaním chýbajúceho tovaru, alebo poskytnutím zľavy z kúpnej ceny vo výške pripadajúcej na vadný tovar.
5. Na predmet zmluvy sa vzťahuje záruka podľa potravinárskeho kódexu, alebo podľa dátumu vyznačenom na obale tovaru.

 **XIV.**

### **Spoločné a záverečné ustanovenia**

1. Neoddeliteľnou súčasťou tejto zmluvy je Príloha č. 1 a 2 –Ponukový list a Záväzná ponuka predložená uchádzačom vo verejnom obstarávaní.
2. Všetky spory vyplývajúce z tejto rámcovej kúpnej zmluvy sa riadia právom štátu predávajúceho, t.j. právom Slovenskej republiky. Spory, ktoré nebudú vedieť zmluvné strany urovnať, budú riešené súdmi SR
3. Zmluvné strany sú si navzájom povinné bezodkladne písomne oznámiť akékoľvek zmeny a to najmä zmenu sídla, obchodného názvu, zmenu štatutárnych orgánov, zmenu účtu, ktorý je pre zmluvu rozhodujúci atď. Zmluvné strany doručujú na adresu uvedenú v záhlaví tejto zmluvy, dokiaľ nie je jej zmena oznámená druhej strane. V prípade, ak sa riadne doručovanú zásielku nepodarí doručiť, považuje sa zásielka za doručenú tretím dňom od odoslania zásielky.
4. Predávajúci berie na vedomie uzatvorenie tejto zmluvy s DSS Plavecké Podhradie ako orgánom verejnej správy, ktorý v zmysle základných princípov zákona č. 211/2000 Z.z. o slobodnom prístupe k informáciám v znení neskorších predpisov a prevažujúci verejný záujem nad obchodnými a ekonomickými záujmami osôb na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom DSS a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje), na internetovej stránke DSS, za účelom transparentnosti samosprávy pre občanov a kontroly verejných financií občanmi.
5. Tento súhlas udeľuje bez akýchkoľvek výhrad a bez časového obmedzenia.
6. Túto zmluvu možno meniť alebo zrušiť len písomne. Zmluvné strany a ich zástupcovia uzavreli zmluvu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si zmluvu riadne prečítali, porozumeli jej obsahu a na znak súhlasu zmluvu podpisujú
7. Zmluva je vyhotovená v štyroch rovnopisoch, z toho po dva si ponechá každá zmluvná strana.
8. Zmluva nadobúda platnosť dňom jej podpísania druhou zo zmluvných strán. dňom podpísania najskôr však 1. 7. 2015
9. Zmluvné vzťahy sa v otázkach, ktoré nie sú upravené priamo v zmluve, riadia ustanoveniami zák. č. 513/1991 Zb. Obchodného zákonníka v platnom znení a ostatným platných právnych predpisov. V prípade, ak je niektoré ustanovenie zmluvy alebo sa z akéhokoľvek dôvodu stane neplatné, neúčinné alebo nevynútiteľné (obsoletné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení zmluvy. Zmluvné strany sú povinné v dobrej viere, rešpektujúc zásady poctivého dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel zmluvy musí byť zachovaný.

V Plaveckom Podhradí, dňa 29.6.2015 V Senici, dňa 19.6.2015

*­­­­­­­­­­–––––––––––––––––––––––––––- –––––––––––––––––––––––––––- kupujúci predávajúci*

 *Ing. Jozef Sádovský Ing. Tatiana Lopúchov*

 *Mgr. Peter Koprla, obchodný riaditeľ*